Zápisnica zo 4 zasadnutia OZ v obci Michalok, konané dňa 30.06.2021 v miestnosti KD, so začiatkom o 19,00 hod.

1. Starostka otvorila zasadnutie OZ a privítala prítomných poslancov.
2. Návrh programu zasadnutia. Poslanci k predloženému návrhu programu nemali žiadne doplňujúce body.
3. Kontrola plnení uznesení. Uznesenia z predchádzajúceho zasadnutia boli splnené až na uznesenie č.107/2021, ktoré je v štádiu riešenia.
4. Odborné stanovisko kontrolórky obce k záverečnému účtu obce za rok 2020. Starostka obce prečítala poslancom odborné stanovisko kontrolórky obce k  záverečnému účtu obce. Poslanci zobrali na vedomie odborné stanovisko kontrolórky k záverečnému účtu obce za rok 2020.

Plán kontrolnej činnosti HK na 2 polrok 2021. Starostka obce predložila plán kontrolnej činnosti kontrolórky obce na 2 polrok 2021. Poslanci tento plán činnosti schválili.

1. Záverečný účet obce za rok 2020.Poslanci k predloženému záverečnému účtu obce Michalok nemali žiadne námietky. Poslanci OZ schváli záverečný účet obce Michalok a celoročné hospodárenie za rok 2020 bez výhrad.
2. V tomto bode poslanci OZ schválili použitie prebytku rozpočtového hospodárenia na tvorbu rezervného fondu vo výške 19 899,70 Eur.
3. Individuálna výročná správa obce Michalok za rok 2020. Starostka predložila poslancom Individuálnu výročnú správu obce, ktorú prítomní poslanci zobrali na vedomie.
4. V tomto bode starostka predložila poslancom na schválenie Plán hlavných úloh obce Michalok na úseku civilnej ochrany obyvateľstva, krízového riadenia, hospodárskej mobilizácie, obrany štátu, integrovaného záchranného systému a civilného núdzového plánovania na rok 2021 , ktorý poslanci jednohlasne schválili.
5. Žiadosť o opravu miestnej komunikácie. Na OÚ p. Lukáš Kalinič doručil žiadosť aj s fotodokumentáciou na opravu cesty, ktorá vedie k osade Chraščice. Problém s cestou, ktorá je mimo intravilánu obce je dlhodobý, hlavne v zimných mesiacoch a v období dažďov, keď voda z lesa preteká aj cez cestu. Obec na celkovú rekonštrukciu cesty nemá finančne prostriedky. Aby sa aspoň čiastočne zlepšil povrch cesty poslanci navrhli, začistiť okraje cesty od lesa, aby voda netiekla cez cestu, ale stekala po krajoch do poľa a zakúpiť a naviesť štrk na vyrovnanie povrchu cesty.
6. Rôzne. Zhotovenie cesty na začiatku cintorína – poslanci sú radšej za zhotovenie parkoviska v okolí cintorína. MDD –športové popoludnie pre deti, v nedeľu/pondelok/ 4.07.2021 od 14,00 hod. pri budove bývalej ZŠ.
7. Na záver boli prijaté uznesenia. Starostka poďakovala poslancom za účasť.